Nastava etike na preddiplomskom studiju medicine: Španjolsko iskustvo

**Cilj** Istražiti postoje li razlike u nastavi medicinske etike između različitih medicinskih fakulteta u Španjolskoj, posebice između privatnih i javnih te novijih i starijih fakulteta.

**Postupci** U kurikulumima studija medicine svih španjolskih fakulteta za akademsku godinu 2014./2015. identificirali smo predmete koji se tiču bioetike, deontologije i etike. Odredili smo tip nastave, format predmeta i nastavni postupak, broj bodova i sati te školsku godinu za svaki predmet. Proveli smo analizu uz pomoć deskriptivnih parametara i Cohenovog koeficijenta (*d*).

**Rezultati** Istraživanje je uključilo sve medicinske fakultete u Španjolskoj (n = 44). Nastavi etike dodijeljena je srednja vrijednost od 3,64 boda prema Europskom sustavu prijenosa i prikupljanja bodova (prema engl., *European Credit Transfer and Accumulation System*, ECTS). Privatni fakulteti nudili su više bodova nego javni fakulteti (6,51 ECTS bodova nasuprot 2,88 ECTS bodova, relevantna razlika: *d* = 2,06 > 0,8), a 10 najnovijih medicinskih fakulteta nudilo je više bodova nego 10 najstarijih (5,86 ECTS bodova nasuprot 2,63 ECTS bodova, relevantna razlika: *d* = 1,43 > 0,8). Nastavi etike dodijeljena je srednja vrijednost od 36,75 sati.

**Zaključak** Iako je nastava etike sastavni dio izobrazbe budućih španjolskih liječnika, postoje bitne razlike među Španjolskim fakultetima u vremenu posvećenom ovoj temi.